**מלחמת לבנון השניה (2006)**

**הקרב על הסלוקי – חטיבה 401**

רקע כללי:

ב ֿ12.7.2006, בשעה 0900 בבוקר, תקפו לוחמי חיזבאללה סיור של צה"ל בגבול הצפון, הרגו שלושה חיילים, פצעו שניים וחטפו שניים – אודי גולדווסר ואלדד רגב. טנק שהוכנס ללבנון במטרה לסכל את ארוע החטיפה עלה על מטען, וארבעה לוחמים שהיו בו נהרגו. חייל בכוח החילוץ נהרג אף הוא. בשעה 22:30 באותו הלילה, אחרי ישיבה של שעתיים, החליטה ממשלת ישראל, פה אחד לצאת למה שהפך למלחמת לבנון השניה...ב34 ימי הלחימה נהרגו בישראל מאה ושישים וארבעה אנשים, מאה ותשעה עשר מהם היו חיילים וארבעים וחמישה מהם אזרחים. כמו כן נפצעו רבים. שלושים ושלושה מהם נהרגו ביומיים האחרונים, במהלך מבצע קרקעי..."( דו"ח וינוגרד סופי, "דין וחשבון סופי", פרק א , עמ' 33.)

פקודת "שינוי כיוון 11" הוגדרה על ידי הקבינט בישיבתו ביום ה ֿ9 באוגוסט 2006 כמהלך קרקעי הגדול שיבטיח את צמצום הירי הרקטות לעבר ישראל לפני ניסוח ההצהרה על הסכם הפסקת האש במלחמת לבנון השניה. אוגדה 162 נקבעה להיות הכוח העיקרי שיוביל את המהלך הפיקודי לפריצת המעבר מערבה, והיא הייתה אמורה להתייצב על השטחים השולטים על אזור העיר צור.

כדי לבצע משימה זו נדרשה האוגדה לפרוץ ציר החוצה את וואדי הסלוקי מערבה, זאת באמצעות כוחות חטיבת הנחל וחטיבת השריון 401. במהלך חציית הסלוקי ובשלב העלייה לכפר ע'נדוריה, נהרגו ונפצעו מספר לוחמים וכן נפגעו מספר טנקים והמעבר מערבה נחסם. בשל סיבות אלו ובשל החתימה על הסכם הפסקת האש שנכנס לתוקף יומיים לאחר מכן הוחלט שלא להמשיך במהלך הקרקעי הנרחב. חטיבה 401 ניהלה קרב התקדמות במרחב וואדי נחל ברך – פאתי הכפר ע'נדוריה, פארון, ופתיחת מעבר הסלוקי כחלק מהמאמץ האוגדתי. ( שם, 185- 180).

תיאור של הקרב:

כאמור היציאה לקרב בסלוקי התבצעה בשלביה האחרונים והסופיים של המלחמה סמוך לחתימת הסכם הפסקת האש. אוגדה 162 הכוללת את חטיבת הנחל, חטיבת השריון 401, חטיבה 769, חטיבה 266, ואגד ארטילרי 215 פעלו מתחילת המלחמה בכלל הגזרות בדרום לבנון. לקראת מבצע "שינוי כיוון 11" חוברות החטיבות לאוגדה. חטיבה 401 היוותה את הכוח העיקרי בקרב הסלוקי. במהלך אותו השבוע קיבלה החטיבה את פקודות "שינוי כיוון" 8,9,10,11. שהינן פקודות שונות במשימות ובהרכב הכוחות.

חטיבה 401 פעלה תחת המטרה: " אוגדה 162 תגן בגיזרתה. תהווה מאמץ עיקרי פיקודי, תתקוף את מרחב הכפרים קנטרה, פרון, סריפא, ארנון, טיר זבנה מערוב, תסכל את היכולת תנועה/ חצייה של נהר הליטאני במרחבה, תסכך שיגורים ותשמיד פעילי חיזבאללה, תשתיות ואמל"ח בגיזרתה החל (8)112000 כל זאת על מנת לאפשר לפצ"ן לעמוד במשימתו." (תחקיר חטיבתי, אג"ם 401, ספטמבר 2006)

משימת החטיבה האחרונה כפי שהוגדרה ביום ד ה 8.8.06 :

חטיבה 401 תחפה לחטיבת הנחל לחציית הסלוקי, תפרוץ את המעבר בסלוקי, תשתלט על מרחב ג'בל טיר – זבנה, תסכל שיגורים ותשמיד פעילי חיזבאללה, תשתיות ואמל"ח בגיזרתה, על מנת לנתק את הליבה המבצעית של ארגון החיזבאללה במרחב האוגדתי והפיקודי מהעורף הלוגיסטי ומרכז הפו"ש ברמת נבטיה." (תחקיר חטיבתי, אג"ם 401, ספטמבר 2006).

כוחות החטיבה ומשימות מרכזיות: